MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 37930/21.06.2023

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

privind solicitarea trecerii unui bun din domeniul privat al statului și administrarea Agenției Domeniilor Statului în domeniul privat al UATM Satu Mare și administrarea consiliului local

Având în vedere faptul că Agenția Domeniilor Statului prin adresa nr. 86231/02.03.2023, își manifestă disponibilitatea de a transmite un imobil, respectiv circumscripția sanitar veterinară, situată în satu Mare, str. Lăcrimioarei nr.37, în domeniul privat al UATM, se impune inițierea unui proiect de hotărâre în acest sens.

1. Ca urmare a celor mai de sus, Municipiul Satu Mare intenționează să solicite din domeniul privat al statului și administrarea Agenției Domeniilor Statului, imobilul Circumscripției Sanitar Veterinare, imobil identificat după cum urmează:

* nr. de inventar 5984, valoare de intrare 82.290,48 lei, amortisment cumulat 63.704,81 lei, și valoare rămasă de amortizat 18585,67 lei;
* terenul aferent, identificat cu nr. de inventar 5984, valoare teren: 18.063,88 lei, indice inflație 1.2384, valoare teren 22.370,31lei.

cât și faptul că imobilul menționat se află în circuitul civil, putând fi valorificat conform prevederilor legale în vigoare, propunem solicitarea în proprietatea privată a Municipiului Satu Mare a imobilului identificat mai sus.

2. Oportunitate: Orice comunitate urbană modernă trebuie să asimileze și să promoveze o viziune strategică în ceea ce privește dezvoltarea sa viitoare. Ținând cont de faptul că imobilul menționat are destinația expresă de circumscripție sanitar veterinară, cât și faptul că deliberativul poate hotărî care este modalitatea de valorificare a acestuia, după adoptarea prezentului proiect de hotărâre, și aprobarea acestuia prin hotărâre a Guvernului, se va stabili destinația care îi poate fi atribuită acestuia.

3. Legalitate: Proiectul de hotărâre propus spre dezbaterea și aprobarea Consiliului local al municipiului Satu Mare se încadrează prevederilor art. 358 alin.(1)-(3) din Codul administrativ aprobat prin OUG nr. 57/2019, modificat și completat, potrivit cărora primirea unui bun în domeniul privat al municipiului Satu Mare se face prin hotărâre a Guvernului la cererea consiliului local.

Luând în considerare cele ce preced, proiectul de hotărâre se înaintează Consiliului Local al Municipiului Satu Mare cu propunere de aprobare.

Șef serviciu

Mihaela Faur

Red/Tehn:

Corina Mihaela Șereș/2ex